CELEX: 32014R0115
Language: bg
Date: 2014-02-04 00:00:00
Title: Регламент за изпълнение (ЕС) № 115/2014 на Комисията от 4 февруари 2014 година относно класирането на някои стоки в Комбинираната номенклатура

7.2.2014   
            
            
               BG
            
            
               Официален вестник на Европейския съюз
            
            
               L 38/24
            
         
      РЕГЛАМЕНТ ЗА ИЗПЪЛНЕНИЕ (ЕС) № 115/2014 НА КОМИСИЯТА
   
   от 4 февруари 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди, обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да можe да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 февруари 2014 година.
      
         
            За Комисията, от името на председателя,
         
         Algirdas ŠEMETA
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Електрически регулиращ апарат за напрежение до 1 000 V със сензорен течнокристален екран. Екранът е с диагонал 30,5 cm (12 инча) и разделителна способност 800 × 600 пиксела, в кутия с размери приблизително 30 × 23 × 6 cm.
                  Апаратът съдържа в себе си автоматична машина за обработка на информация (АМОИ), окомплектована с операционна система.
                  Също така, апаратът е оборудван със следните интерфейси:
                  
                              —
                           
                           
                              гнездов съединител за модули памет от вида „compact flash“,
                           
                        
                              —
                           
                           
                              два съединителя USB,
                           
                        
                              —
                           
                           
                              два съединителя RJ45,
                           
                        
                              —
                           
                           
                              съединител RS232,
                           
                        
                              —
                           
                           
                              съединител RS485,
                           
                        
                              —
                           
                           
                              разширителен гнездов съединител за памет,
                           
                        
                              —
                           
                           
                              разширителна шина за разширителни карти за управление, например входно-изходни устройства с права на индустриална собственост върху тях.
                           
                        Освен това, апаратът е оборудван и с редица вградени драйвери за свързване с различни видове автоматизационни устройства и може да изпълнява и показва резултатите от някои популярни софтуерни програми, като например програми за текстообработка и за изчисления.
                  Обявеното предназначение на апарата е да се използва за електрическо управление на машини в промишлени процеси, при приложения с използване на програмируеми автоматизационни контролери или програмируеми цифрови контролери.
               
               
                  8537 10 10
               
               
                  Класирането се определя от общи правила 1 и 6 за тълкуване на Комбинираната номенклатура и от текста на кодове по КН 8537, 8537 10 и 8537 10 10.
                  Като се имат предвид неговите обективни характеристики, а именно наличието на вградени драйвери за различни видове автоматизационни устройства и на разширителна шина за управление на входно-изходни устройства, апаратът е предназначен да се използва за електрическо управление на машини в промишлени процеси. Това изключва евентуално класиране по код 8471 като автоматична машина за обработка на информация.
                  Тъй като апаратът съдържа в себе си автоматична машина за обработка на информация (АМОИ), той следва да се класира по код по КН 8537 10 10, в качеството на табло за цифрово управление, в което е вградена автоматична машина за обработка на информация, предназначено за напрежение до 1 000 V.